Sasol Solar Challenge: Só staan sakeDie span van die NWU tydens die tweede been van die 2014 Sasol Solar Challenge tussen Kroonstad en Bloemfontein via Theuniskraal op 28 September 2014 Foto: ©Barry Aldworth/BackpagePix ©Backpagepix 2014 Tien spanne van plaaslike en internasionale universiteite het mekaar in die Sasol Solar Challenge die stryd aangesê om met sonkragmotors die pad tussen Pretoria en Kaapstad af te lê. Die 2014-uitdaging het op 27 September in Pretoria begin en sal binne agt dae in Kaapstad eindig. Die motors ry deur Kroonstad, Bloemfontein, Colesberg, Graaff-Reinet, Port Elizabeth, Knysna, Swellendam en uiteindelik Kaapstad. Die deelnemers het gister in Bloemfontein aangekom en is vandag op pad na Colesberg. Die Delft Universiteit van Tegnologie in Nederland het teen Sondagaand voorgeloop. Die span van die Noordwes-Universiteit is tans die Suid-Afrikaanse voorloper. Spanne kan daagliks ook tussen 58 en 132 km ekstra in verskillende dorpe aflê. Na die einde van dag 2 staan sake só: 1. Delft University of Technology (Nuon Solar Team) – Nederland 2. Universiteit van Johannesburg (UJ Solar Team) – Suid-Afrika 3. Anadolu University (Anadolu Solar Team) – Turkye 4. Noordwes-Universiteit – Suid-Afrika 5. Universiteit van KwaZulu-Natal (UKZN Solar Team) – Suid-Afrika 6. Tshwane Universiteit van Tegnologie – Suid-Afrika 7. Near East University – Ciprus 8. Maragon Private School Olympus (Solar Eagles) – Suid-Afrika 9. Universiteit van die Witwatersrand (Wits Solar Team) – Suid-Afrika (slegs 31 km afgelê) 10. Universiteit van Kaapstad (UCTSVG) – Suid-Afrika (nog geen km’s afgelê nie) Klik hier om die gebeure op Facebook te volg. Klik hier om die gebeure op Twitter te volg. Klik hier om die webwerf te besoek. Soek die gebruiker “SaSolarChallenge” op Instagram.